KIPINDI 12
I Muswelo’ka Okokeja Kwikala na Būmi bwa Nsangaji mu Kisaka?
Buswe kyo kintu kya mvubu mpata pa kwikala na nsangaji mu kisaka. Efisesa 5:33
Musoñanya wa Leza i wa amba, mwana-mulume ne mwana-mukaji bo bafwaninwe kwisonga.
Mulume wa buswe ushikatanga biyampe na mukajandi ne kumwimvwana.
Mukaji ufwaninwe kwingidila pamo na wandi mulume.
Bana bafwaninwe kukōkela bambutwile babo.
Ikala muntu muyampe ne wa dikōkeji, kokekala ñumauma nansha wa kubulwa dikōkeji. Kolose 3:5, 8-10
Kinenwa kya Leza kinena amba mulume ufwaninwe kusanswa wandi mukaji pamo na mwasanshilwe ngitu ya aye mwine, ne amba mukaji nandi ufwaninwe kulēmeka mulumyandi pakatampe pene.
Kulāla na muntu wa panja pa busongi i bubi. Kusonga bakaji bangi nako i bubi.
Kinenwa kya Yehova kifundija bisaka mwa kwikadila na nsangaji.
Yukila'ko Bikwabo
MYANDA MIYAMPE ITAMBA KUDI LEZA!
I Muswelo’ka Omukokeja Kwikala na Nsangaji mu Kisaka?
Yehova, Leza wa nsangaji usaka bisaka bikale mu nsangaji. Tala mu Bible madingi mayampe ku balume, bakaji, bambutwile, ne bana.
swh_Latn bem_Latn lug_Latn bem_Latn bem_Latn bem_Latn bem_Latn bem_Latn bem_Latn bem_Latn lin_Latn xho_Latn lua_Latn bem_Latn lua_Latn